title: Rozhodnutie Rady (EÚ) 2018/1926 z 19. novembra 2018 o pozícii, ktorá sa má v mene Európskej únie zaujať v skupine expertov Európskej hospodárskej komisie Organizácie Spojených národov pre Európsku dohodu o práci osádok vozidiel v medzinárodnej cestnej doprave

text:
                  10.12.2018

                  SK

                  Úradný vestník Európskej únie

                  L 313/13

         ROZHODNUTIE RADY (EÚ) 2018/1926
         z 19. novembra 2018
         o pozícii, ktorá sa má v mene Európskej únie zaujať v skupine expertov Európskej hospodárskej komisie Organizácie Spojených národov pre Európsku dohodu o práci osádok vozidiel v medzinárodnej cestnej doprave
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Európska dohoda o práci osádok vozidiel v medzinárodnej cestnej doprave (AETR) (1) nadobudla platnosť 5. januára 1976.

                     (2)

                     Európska hospodárska komisia Organizácie Spojených národov (EHK OSN) zriadila v rámci AETR skupinu expertov pre ATER. Uvedená skupina je orgán, ktorý je splnomocnený vypracúvať a predkladať návrhy na zmenu AETR pracovnej skupine EHK OSN pre cestnú dopravu.

                     (3)

                     Skupina expertov pre AETR aktuálne rokuje o zmenách AETR, a to na základe návrhu Únie vychádzajúceho z pozície Únie, ktorá sa na tento účel prijala rozhodnutím Rady (EÚ) 2016/1877 (2). Zdá sa, že bude potrebná ďalšia zmena AETR, aby sa zmluvné strany AETR, ktoré nie sú členskými štátmi EÚ, mohli na základe harmonizovaných bezpečnostných noriem a noriem ochrany údajov zúčastňovať na výmene informácií o kartách vodičov.

                     (4)

                     V nariadení Európskeho parlamentu a Rady (EÚ) č. 165/2014 (3) sa vyžaduje, aby členské štáty prepojili svoje vnútroštátne elektronické registre kariet vodiča prostredníctvom systému zasielania správ telematickej siete na výmenu informácií týkajúcich sa vydávania tachografických kariet (TACHOnet), prípadne, ak používajú kompatibilný systém, aby zabezpečili možnosť výmeny elektronických údajov so všetkými ostatnými členskými štátmi prostredníctvom systému zasielania správ TACHOnet. Systém TACHOnet je platforma na výmenu informácií o kartách vodičov medzi členskými štátmi s cieľom zabezpečiť, aby vodiči nemali viac než jednu kartu vodiča.

                     (5)

                     Na dosiahnutie celoeurópskej harmonizácie v oblasti elektronickej výmeny informácií o kartách vodičov je potrebné, aby všetky zmluvné strany AETR využívali systém TACHOnet ako jednotnú platformu.

                     (6)

                     Pripojenie k systému zasielania správ TACHOnet sa v súčasnosti vykonáva buď priamym pripojením cez transeurópske služby pre telematiku medzi správnymi orgánmi (TESTA), alebo nepriamo cez členský štát, ktorý už je k službe TESTA pripojený. Keďže k službe TESTA majú prístup výlučne členské štáty a inštitúcie Únie, zmluvné strany AETR, ktoré nie sú členskými štátmi EÚ, sa môžu pripojiť k systému TACHOnet len nepriamo.

                     (7)

                     Komisia nedávno posúdila nepriame pripojenia k systému zasielania správ TACHOnet a dospela k záveru, že neposkytujú rovnakú úroveň bezpečnostnej ochrany ako služba TESTA. Predovšetkým neexistuje dostatočná záruka, pokiaľ ide o pravosť, úplnosť a dôvernosť informácií vymieňaných cez nepriame pripojenia. Nepriame pripojenia ku systému TACHOnet by sa preto mali nahradiť zabezpečeným pripojením.

                     (8)

                     eDelivery je sieť pripájacích uzlov na digitálnu komunikáciu, ktorú vyvinula Komisia, pričom každý účastník na vnútroštátnej úrovni sa stáva uzlom použitím štandardných dopravných protokolov a politík bezpečnostnej ochrany. eDelivery je flexibilný nástroj, ktorý možno prispôsobiť každej konkrétnej službe.

                     (9)

                     eDelivery využíva široko zavedené technológie bezpečnostnej ochrany, ako napríklad PKI (infraštruktúra verejného kľúča – PKI), s cieľom zabezpečiť pravosť, úplnosť a dôvernosť vymieňaných informácií. Prístup zmluvných strán AETR, ktoré nie sú členskými štátmi EÚ, k systému TACHOnet by sa mal poskytovať prostredníctvom služby eDelivery.

                     (10)

                     Zmluvné strany AETR by sa mali riadiť osobitným postupom na prijímanie digitálnych certifikátov a príslušných elektronických kľúčov umožňujúcich prístup k systému TACHOnet.

                     (11)

                     Pripojenie k systému TACHOnet pomocou eDelivery znamená, že zmluvné strany AETR budú musieť zabezpečiť, aby elektronické kľúče a certifikáty poskytujúce prístup k systému boli chránené a nemohli ich používať strany, ktoré nemajú povolenie. Zmluvné strany ATER by takisto mali zaručiť, aby sa už nepoužívali kľúče, na ktoré sa vzťahujú certifikáty, ktorých platnosť uplynula.

                     (12)

                     Je potrebné zaručiť ochranu osobných údajov, ktoré sú k dispozícii stranám prostredníctvom systému TACHOnet, v súlade s Dohovorom o ochrane jednotlivcov pri automatizovanom spracovaní osobných údajov z 28. januára 1981.

                     (13)

                     Vnútroštátne orgány pripojené k systému TACHOnet sú povinné zaistiť príslušnú technickú realizáciu s cieľom zabezpečiť, aby systém TACHOnet fungoval pri vysokej úrovni výkonnosti. Úlohou Komisie je vypracovať testy na potvrdenie toho, že tieto úrovne výkonnosti sa dosahujú, a realizovať ich v koordinácii s príslušnými vnútroštátnymi orgánmi.

                     (14)

                     Súdny dvor Európskej únie vo svojom rozsudku z 31. marca 1971 vo veci 22/70 (4), AETR, uznal, že oblasť práce osádok vozidiel v cestnej doprave patrí do vonkajšej právomoci Únie. Táto právomoc sa odvtedy uplatnila už v množstve právnych aktov prijatých Úniou vrátane nariadení Európskeho parlamentu a Rady (ES) č. 561/2006 (5) a (EÚ) č. 165/2014. Keďže predmet úpravy AETR patrí do rozsahu pôsobnosti nariadenia (ES) č. 561/2006, právomoc rokovať o tejto dohode a uzavrieť akúkoľvek relevantnú dohodu, ako aj právomoc rokovať o jej zmenách má výlučne Únia.

                     (15)

                     Návrhy predložené zmluvnými stranami môžu v prípade akceptovania skupinou expertov pre ATER viesť k zmene AETR, a to po iniciovaní a ukončení postupu revízie ATER. Keď skupina expertov pre ATER návrhy akceptuje, na rade budú členské štáty Únie, ktoré ako zmluvné strany AETR majú povinnosť spolupracovať v rámci mechanizmu revízie AETR v súlade s povinnosťou lojálnej spolupráce podľa článku 4 ods. 3 Zmluvy o Európskej únii, v príslušných prípadoch s výhradou rozhodnutia Rady v súlade s článkom 218 ods. 6 Zmluvy o fungovaní Európskej únie. Navrhované zmeny AETR nadobudnú platnosť až po ukončení revízie AETR.

                     (16)

                     Je vhodné stanoviť pozíciu, ktorá sa má v mene Únie zaujať v skupine expertov pre AETR, keďže zmena AETR bude pre Úniu záväzná.

                     (17)

                     Keďže Únia nie je zmluvnou stranou AETR a jej status jej neumožňuje oznámiť navrhované zmeny, členské štáty konajúce v záujme Únie by mali oznámiť navrhované zmeny skupine expertov pre ATER v duchu lojálnej spolupráce s cieľom podporiť dosiahnutie cieľov Únie.

                     (18)

                     Pozíciu Únie vyjadria jej členské štáty, ktoré sú členmi skupiny expertov pre AETR a pracovnej skupiny EHK OSN pre cestnú dopravu, konajúc spoločne,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v skupine expertov pre Európsku dohodu o práci osádok vozidiel v medzinárodnej cestnej doprave (AETR), je v prospech navrhovaných zmien AETR, ako sa uvádza v dokumente priloženom k tomuto rozhodnutiu.

            Článok 2
            Pozíciu uvedenú v článku 1 vyjadria členské štáty Únie, ktoré sú zmluvnými stranami AETR, konajúce spoločne.
            Formálne a menšie zmeny pozície uvedenej v článku 1 možno dohodnúť bez toho, aby bola potrebná jej zmena.

            Článok 3
            Toto rozhodnutie nadobúda účinnosť dňom nasledujúcim po jeho prijatí.

            V Bruseli 19. novembra 2018

                  Za Radu

                  predsedníčka

               E. KÖSTINGER

            (1)  Ú. v. ES L 95, 8.4.1978, s. 1.

            (2)  Rozhodnutie Rady (EÚ) 2016/1877 zo 17. októbra 2016 o pozícii, ktorá sa má v mene Európskej únie prijať v skupine expertov pre Európsku dohodu o práci osádok vozidiel v medzinárodnej cestnej doprave (AETR), a v pracovnej skupine pre cestnú dopravu Európskej hospodárskej komisie Organizácie Spojených národov (Ú. v. EÚ L 288, 22.10.2016, s. 49).

            (3)  Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1).

            (4)  ECLI:EU:C1971:32.

            (5)  Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 11.4.2006, s. 1).

            PRÍLOHA

               NOVÝ DODATOK K DOHODE AETR

                  Dodatok 4

                     Špecifikácie systému TACHOnet

                  1.   Rozsah pôsobnosti a účel

                  1.1.   V tomto dodatku sa stanovujú podmienky týkajúce sa pripojenia zmluvných strán AETR k systému TACHOnet prostredníctvom služby eDelivery.
                  1.2.   Zmluvné strany, ktoré sa pripoja k systému TACHOnet prostredníctvom eDelivery, musia dodržiavať ustanovenia uvedené v tomto dodatku.
                  2.   Vymedzenie pojmov

                              a)

                              „zmluvná strana“ alebo „strana“ je ktorákoľvek zmluvná strana AETR;

                              b)

                              „eDelivery“ je služba, ktorú vyvinula Európska komisia a ktorá umožňuje posielanie údajov elektronickými prostriedkami medzi tretími stranami a poskytuje dôkazy o nakladaní s odoslanými údajmi vrátane potvrdenia o odoslaní a doručení údajov a ktorá chráni odosielané údaje pred rizikom straty, krádeže, poškodenia alebo akýchkoľvek neoprávnených úprav;

                              c)

                              „TACHOnet“ je systém elektronickej výmeny informácií o kartách vodičov medzi zmluvnými stranami podľa článku 31 ods. 2 nariadenia (EÚ) č. 165/2014;

                              d)

                              „centrálny uzol“ je informačný systém, ktorý umožňuje odovzdávanie správ systému TACHOnet medzi žiadajúcimi a odpovedajúcimi stranami;

                              e)

                              „žiadajúca strana“ je zmluvná strana emitujúca požiadavku alebo notifikáciu v systéme TACHOnet, ktorú centrálny uzol následne zašle príslušnej odpovedajúcej strane;

                              f)

                              „odpovedajúca strana“ je zmluvná strana, ktorej je adresovaná požiadavka alebo notifikácia v systéme TACHOnet;

                              g)

                              „orgán vydávajúci karty“ alebo „CIA“ (Card Issuing Authority) je subjekt poverený zmluvnou stranou na vydávanie a spravovanie tachografových kariet.

                        3.   Všeobecné povinnosti

                  3.1.   Žiadna zo zmluvných strán nemôže uzatvárať dohody o prístupe k systému TACHOnet v mene inej strany, ani žiadnym iným spôsobom zastupovať druhú zmluvnú stranu na základe tohto dodatku. Pri činnostiach uvedených v tomto dodatku žiadna zo zmluvných strán nekoná ako subdodávateľ druhej zmluvnej strany.
                  3.2.   Zmluvné strany sprístupnia svoj vnútroštátny register kariet vodiča cez systém TACHOnet, a to spôsobom a s úrovňou služby podľa poddodatku 4.6.
                  3.3.   Zmluvné strany sa navzájom bezodkladne informujú, ak v rámci vlastnej oblasti zodpovednosti spozorujú poruchy alebo chyby, ktoré môžu ohroziť bežnú prevádzku systému TACHOnet.
                  3.4.   Každá zmluvná strana oznámi sekretariátu AETR kontaktné osoby pre systém TACHOnet. Akákoľvek zmena v kontaktných bodoch sa musí sekretariátu AETR predložiť písomne.
                  4.   Skúšky pripojenia k systému TACHOnet

                  4.1.   Pripojenie zmluvnej strany k systému TACHOnet sa považuje za nadviazané po dokončení testov spojenia, integrácie a výkonnosti, v súlade s pokynmi a pod dozorom Európskej komisie.
                  4.2.   Ak sú prípravné testy neúspešné, Európska komisia môže testovaciu fázu dočasne pozastaviť. Testovanie sa obnoví po tom, ako zmluvná strana Európskej komisii oznámi prijatie potrebných technických zlepšení na vnútroštátnej úrovni, ktoré umožnia úspešné absolvovanie predbežných testov.
                  4.3.   Maximálne trvanie prípravných testov je šesť mesiacov.
                  5.   Architektúra dôveryhodnosti

                  5.1.   Dôvernosť, integrita a nespochybniteľnosť správ v systéme TACHOnet sa zabezpečí architektúrou dôveryhodnosti systému TACHOnet.
                  5.2.   Architektúra dôveryhodnosti systému TACHOnet sa zakladá na službe infraštruktúry verejných kľúčov (PKI) vytvorenej Európskou komisiou, ktorej požiadavky sú stanovené v poddodatkoch 4.8 a 4.9.
                  5.3.   Do architektúry dôveryhodnosti TACHOnet zasahujú tieto subjekty:

                              a)

                              certifikačný orgán zodpovedný za generovanie digitálnych certifikátov, ktoré má registračný orgán doručiť vnútroštátnym orgánom zmluvných strán (prostredníctvom dôveryhodných kuriérov, ktorých samy vymenujú), ako aj za zriadenie technickej infraštruktúry týkajúcej sa vydávania, rušenia a obnovovania digitálnych certifikátov;

                              b)

                              vlastník domény zodpovedný za prevádzku centrálneho uzla uvedeného v poddodatku 4.1 a za validáciu a koordináciu architektúry dôveryhodnosti systému TACHOnet;

                              c)

                              registračný orgán zodpovedný za registráciu a schvaľovanie žiadostí o vydanie, zrušenie a obnovenie digitálnych certifikátov a za overovanie totožnosti dôveryhodných kuriérov;

                              d)

                              dôveryhodný kuriér, teda osoba vymenovaná vnútroštátnymi orgánmi zodpovedná za odovzdanie verejného kľúča registračnému orgánu a za získanie príslušného certifikátu vygenerovaného certifikačným orgánom;

                              e)

                              vnútroštátny orgán zmluvnej strany, ktorý:

                                          i)

                                          generuje súkromné kľúče a zodpovedajúce verejné kľúče, ktoré sa majú zahrnúť do certifikátov, ktoré má generovať certifikačný orgán;

                                          ii)

                                          žiada o digitálne certifikáty od certifikačného orgánu;

                                          iii)

                                          vymenúva dôveryhodných kuriérov.

                        5.4.   Certifikačný orgán a registračný orgán vymenúva Európska komisia.
                  5.5.   Každá zmluvná strana, ktorá je pripojená k systému TACHOnet, musí požiadať o vydanie digitálneho certifikátu v súlade s poddodatkom 4.9, aby mohla podpisovať a šifrovať správy v systéme TACHOnet.
                  5.6.   Certifikát sa môže zrušiť v súlade s poddodatkom 4.9.
                  6.   Ochrana údajov a dôvernosť

                  6.1.   Zmluvné strany v súlade so zákonmi o ochrane údajov na medzinárodnej a vnútroštátnej úrovni, a najmä s Dohovorom o ochrane jednotlivcov pri automatizovanom spracovaní osobných údajov, musia prijať všetky potrebné technické a organizačné opatrenia na zaručenie bezpečnosti údajov v systéme TACHOnet a na zabránenie zmene alebo strate, prípadne neoprávnenému spracovaniu takýchto údajov alebo prístupu k nim (ide najmä o pravosť, dátovú dôvernosť, vysledovateľnosť, integritu, prístupnosť a nespochybniteľnosť a bezpečnosť správ).
                  6.2.   Každá zmluvná strana musí chrániť vlastné vnútroštátne systémy pred nezákonným používaním, škodlivými kódmi, vírusmi, vniknutiami do počítačov, porušovaním a nelegálnou manipuláciou údajov a inými porovnateľnými činnosťami tretích strán. Zmluvné strany súhlasia s využitím komerčne primeraného úsilia na zabránenie prenosu akýchkoľvek vírusov, časových bômb, počítačových červov alebo podobných prvkov alebo akéhokoľvek počítačového programovacieho postupu, ktorý by mohol zasahovať do počítačových systémov druhej zmluvnej strany.
                  7.   Náklady

                  7.1.   Zmluvné strany znášajú svoje vlastné náklady na vývoj a prevádzku v spojení so svojimi vlastnými dátovými systémami a postupmi, ktoré sa vyžadujú na plnenie záväzkov podľa tohto dodatku.
                  7.2.   Služby uvedené v poddodatku 4.1, ktoré poskytuje centrálny uzol, sú bezplatné.
                  8.   Využívanie subdodávateľov

                  8.1.   Strany môžu zadávať zákazky na ktorúkoľvek zo služieb, za ktoré sú zodpovedné podľa tohto dodatku.
                  8.2.   Takéto zadanie zákazky subdodávateľovi neoslobodzuje stranu od zodpovednosti podľa tohto dodatku vrátane zodpovednosti za príslušnú úroveň služieb v súlade so poddodatkom 4.6.

                  Poddodatok 4.1.

                     Všeobecné aspekty systému TACHOnet

                  1.   Všeobecný opis

                  TACHOnet je elektronický systém na výmenu informácií o kartách vodičov medzi zmluvnými stranami AETR. Systém TACHOnet odosiela žiadosti o informácie od žiadajúcich strán odpovedajúcim stranám, ako aj odpovede na ne od odpovedajúcich strán žiadajúcim stranám. Zmluvné strany, ktoré sú súčasťou systému TACHOnet, doň musia pripojiť svoje vnútroštátne registre kariet vodiča.
                  2.   Architektúra

                  Systém zasielania správ TACHOnet sa skladá z týchto častí:

                              2.1.

                              Centrálny uzol, ktorý je schopný prijať požiadavku na vyhľadávanie od žiadajúcej strany, potvrdiť ju a odoslať ju odpovedajúcim stranám. Centrálny uzol počká na odpoveď každej odpovedajúcej strany, skonsoliduje všetky odpovede a postúpi konsolidovanú odpoveď žiadajúcej strane.

                              2.2.

                              Vnútroštátne systémy zmluvných strán vybavené rozhraním, ktoré je schopné odosielať požiadavky na vyhľadávanie do centrálneho uzla a prijímať príslušné odpovede. Vnútroštátne systémy môžu na odosielanie a prijímanie správ z centrálneho uzla používať vlastný alebo komerčný softvér.

                        3.   Riadenie

                  3.1.   Centrálny uzol spravuje Európska komisia, ktorá je zodpovedná za technickú prevádzku a údržbu centrálneho uzla.
                  3.2.   Centrálny uzol neuchováva údaje za obdobie presahujúce šesť mesiacov okrem protokolových a štatistických údajov uvedených v poddodatku 4.7.
                  3.3.   Centrálny uzol neumožňuje prístup k osobným údajom, a to okrem povolených zamestnancov Európskej komisie v prípade potreby na účely monitorovania, údržby a odstraňovania porúch.
                  3.4.   Každá zmluvná strana je zodpovedná za:

                              3.4.1.

                              Zriadenie a správu svojich vnútroštátnych systémov vrátane rozhrania s centrálnym uzlom.

                              3.4.2.

                              Inštaláciu a údržbu svojich vnútroštátnych systémov, hardvéru aj softvéru, či už vlastných alebo komerčných.

                              3.4.3.

                              Správnu interoperabilitu svojich vnútroštátnych systémov s centrálnym uzlom vrátane riadenia chybových správ prijatých z centrálneho uzla.

                              3.4.4.

                              Prijatie všetkých opatrení na zabezpečenie dôvernosti, integrity a dostupnosti informácií.

                              3.4.5.

                              Fungovanie vnútroštátnych systémov v súlade s úrovňami služieb uvedenými v poddodatku 4.6.

                  Poddodatok 4.2.

                     Funkcie systému TACHOnet

                  1.   Prostredníctvom systému zasielania správ TACHOnet sú zabezpečené tieto funkcie:

                              1.1.

                              Kontrola vydaných kariet (CIC – Check Issued Cards): pomocou tejto funkcie môže žiadajúca strana odoslať jednej alebo všetkým odpovedajúcim stranám požiadavku na kontrolu vydaných kariet s cieľom určiť, či osoba žiadajúca o kartu už vlastní kartu vodiča vydanú odpovedajúcimi stranami. Odpovedajúce strany odpovedajú na požiadavku odoslaním odpovede týkajúcej sa kontroly vydaných kariet.

                              1.2.

                              Kontrola stavu karty (CCS – Check Card Status): pomocou tejto funkcie môže žiadajúca strana požiadať odpovedajúcu stranu o podrobnosti týkajúce sa ňou vydanej karty odoslaním požiadavky na kontrolu stavu karty. Odpovedajúca strana odpovedá na požiadavku odoslaním odpovede týkajúcej sa kontroly stavu karty.

                              1.3.

                              Zmena stavu karty (MCS – Modify Card Status): pomocou tejto funkcie môže žiadajúca strana prostredníctvom požiadavky na zmenu stavu karty oznámiť odpovedajúcej strane, že stav ňou vydanej karty sa zmenil. Odpovedajúca strana odpovedá prostredníctvom uznania zmeny stavu karty.

                              1.4.

                              Karta vydaná na základe vodičského preukazu (ICDL – Issued Card Driving License): pomocou tejto funkcie môže žiadajúca strana prostredníctvom požiadavky na kartu vydanú na základe vodičského preukazu oznámiť odpovedajúcej strane, že vydala kartu na základe vodičského preukazu, ktorý vydala odpovedajúca strana. Odpovedajúca strana odpovedá prostredníctvom odpovede týkajúcej sa karty vydanej na základe vodičského preukazu.

                        2.   Sú tu zahrnuté aj iné typy správ, ktoré sa považujú za vhodné z hľadiska efektívneho fungovania systému TACHOnet, napríklad chybové hlásenia.
                  3.   Pri použití akýchkoľvek funkcií opísaných v bode 1 vnútroštátne systémy uznávajú stavy kariet uvedené v tabuľke 1. Strany však nie sú povinné zaviesť administratívny postup využívajúci všetky z uvedených stavov.
                  4.   Keď strana dostane odpoveď alebo oznámenie opisujúce stav, ktoré nie sú využité v rámci administratívnych postupov, vnútroštátny systém premieňa stav prijatej správy na príslušnú hodnotu v rámci daného postupu. Odpovedajúca strana nesmie zamietnuť správu, pokiaľ sa stav uvedený v správe nachádza v tabuľke 1.
                  5.   Stav karty uvedený v tabuľke 1 sa nevyužíva na stanovenie toho, či je karta vodiča platná na riadenie vozidla. Ak strana zadá otázku do registra vnútroštátneho orgánu vydávajúceho kartu prostredníctvom funkcie CCS, odpoveď musí obsahovať špeciálne políčko „valid for driving“ (oprávňuje na riadenie vozidla). Vnútroštátne administratívne postupy musia fungovať tak, aby odpovede CCS vždy obsahovali príslušnú hodnotu „valid for driving“.

                     Tabuľka 1

                     Stavy karty

                                 Card Status (Stav karty)

                                 Definícia

                              Application (Žiadosť)

                              CIA dostal žiadosť o vydanie karty vodiča. Táto informácia bola zaregistrovaná a uložená do databázy s vygenerovanými vyhľadávacími kľúčmi.

                              Approved (Schválená)

                              CIA schválil žiadosť týkajúcu sa tachografovej karty.

                              Rejected (Zamietnutá)

                              CIA neschválil žiadosť.

                              Personalised (Personalizovaná)

                              Tachografová karta bola personalizovaná.

                              Dispatched (Odoslaná)

                              Vnútroštátny orgán odoslal kartu vodiča príslušnému vodičovi alebo príslušnej doručovacej agentúre.

                              Handed Over (Odovzdaná)

                              Vnútroštátny orgán odovzdal kartu vodiča príslušnému vodičovi.

                              Confiscated (Skonfiškovaná)

                              Príslušný orgán vodičovi odobral kartu vodiča.

                              Suspended (Pozastavená)

                              Karta vodiča bola vodičovi dočasne odobraná.

                              Withdrawn (Stiahnutá)

                              CIA rozhodol stiahnuť kartu vodiča. Platnosť karty bola natrvalo zrušená.

                              Surrendered (Vrátená)

                              Tachografová karta bola vrátená CIA a vyhlásená za nepotrebnú.

                              Lost (Stratená)

                              Tachografová karta bola orgánu CIA nahlásená ako stratená.

                              Stolen (Odcudzená)

                              Tachografová karta bola orgánu CIA nahlásená ako odcudzená. Odcudzená karta sa považuje za stratenú.

                              Malfunctioning (Nefungujúca)

                              Tachografová karta bola orgánu CIA nahlásená ako nefungujúca.

                              Expired (So skončenou platnosťou)

                              Obdobie platnosti tachografovej karty sa skončilo.

                              Replaced (Nahradená)

                              Tachografová karta, ktorá bola nahlásená ako stratená, odcudzená alebo nefungujúca, bola nahradená novou kartou. Údaje na novej karte sú rovnaké s výnimkou indexu nahradenia čísla karty, ktorý sa zvýšil o jednu jednotku.

                              Renewed (Obnovená)

                              Tachografová karta bola obnovená z dôvodu zmeny administratívnych údajov alebo skončenia obdobia platnosti. Číslo novej karty je rovnaké s výnimkou indexu obnovenia čísla karty, ktorý sa zvýšil o jednu jednotku.

                              In Exchange (V procese výmeny)

                              CIA, ktorý vydal kartu vodiča, dostane oznámenie, že sa začal proces výmeny danej karty za kartu vodiča vydanú orgánom CIA inej strany.

                              Exchanged (Vymenená)

                              CIA, ktorý vydal kartu vodiča, dostane oznámenie, že sa skončil proces výmeny danej karty za kartu vodiča vydanú orgánom CIA inej strany.

                  Poddodatok 4.3.

                     Ustanovenia o správach v systéme TACHOnet

                  1.   Všeobecné technické požiadavky

                  1.1.   Centrálny uzol poskytuje synchrónne aj asynchrónne rozhranie na výmenu správ. Strany si môžu vybrať najvhodnejšiu technológiu na prepojenie so svojimi vlastnými aplikáciami.
                  1.2.   Všetky správy vymieňané medzi centrálnym uzlom a vnútroštátnymi systémami musia byť zakódované v UTF-8.
                  1.3.   Vnútroštátne systémy musia byť schopné prijímať a spracovávať správy obsahujúce grécku abecedu alebo znaky cyriliky.
                  2.   Štruktúra správ XML a schéma XSD

                  2.1.   Všeobecná štruktúra správ XML využíva formát vymedzený schémami XSD nainštalovanými v centrálnom uzle.
                  2.2.   Centrálny uzol a vnútroštátne systémy odosielajú a prijímajú správy, ktoré zodpovedajú schéme XSD danej správy.
                  2.3.   Vnútroštátne systémy musia byť schopné posielať, prijímať a spracovávať všetky správy zodpovedajúce akejkoľvek z funkcií uvedených v poddodatku 4.2.
                  2.4.   Správy XML musia zodpovedať aspoň minimálnym požiadavkám stanoveným v tabuľke 2.

                     Tabuľka 2

                     Minimálne požiadavky na obsah správ XML

                                 Common Header (Spoločné záhlavie)

                                 Povinný údaj

                              Verzia

                              Oficiálna verzia špecifikácie XML bude špecifikovaná prostredníctvom menného priestoru (namespace) definovaného v správe XSD a v atribúte verzia (version) prvku záhlavia každej správy XML. Číslo verzie (n.m) sa pri každom zverejnení novej verzie špecifikácie pre definíciu schémy XML (xsd) bude definovať ako fixná hodnota.

                              Áno

                              Test Identifier (Identifikátor testovania)

                              Nepovinné ID na testovanie. Iniciátor testu zadá ID údaj a všetci účastníci procesu postúpia/vrátia ten istý ID údaj. Pri produkcii ho treba ignorovať, a pokiaľ je uvedený, nepoužije sa.

                              Nie

                              Technical Identifier (Technický identifikátor)

                              UUID (Universally Unique Identifier) jednoznačne identifikujúci každú jednotlivú správu. Odosielateľ vygeneruje UUID a doplní tento atribút. Tento údaj sa nevyužíva na komerčné účely.

                              Áno

                              Workflow Identifier (Identifikátor procesu)

                              WorkflowId je UUID a mala by ho vygenerovať žiadajúca strana. Tento ID údaj sa potom použije vo všetkých správach, ktoré s týmto procesom súvisia.

                              Áno

                              Sent At (Čas odoslania)

                              Dátum a čas (UTC) odoslania správy.

                              Áno

                              Timeout (Prekročenie lehoty)

                              Ide o voliteľný atribút dátumu a času (vo formáte UTC). Túto hodnotu stanoví iba centrálny uzol v prípade postúpených požiadaviek. Odpovedajúca strana sa týmto informuje o čase, keď nastane prekročenie lehoty požiadavky. Táto hodnota sa nevyžaduje v prípade MS2TCN_<x>_Req, ani vo všetkých odpovediach. Je nepovinná, aby sa mohlo rovnaké záhlavie použiť pre všetky typy správ bez ohľadu na to, či sa vyžaduje atribút timeoutValue.

                              Nie

                              From (Odosielateľ)

                              2-miestny alfabetický kód ISO 3166-1 strany, ktorá správu odosiela, alebo „EÚ“.

                              Áno

                              To (Adresát)

                              2-miestny alfabetický kód ISO 3166-1 strany, ktorej je správa určená, alebo „EÚ“.

                              Áno

                  Poddodatok 4.4.

                     Transliterácia a služby NYSIIS (New York State Identification and Intelligence System)

                              1.

                              Algoritmus NYSIIS zavedený do centrálneho uzla sa využíva na zakódovanie mien všetkých vodičov vo vnútroštátnom registri.

                              2.

                              Pri vyhľadávaní karty pomocou funkcie CIC sa ako hlavné vyhľadávacie mechanizmy musia použiť kľúče NYSIIS.

                              3.

                              Na získanie ďalších výsledkov môžu okrem toho strany použiť vlastný algoritmus.

                              4.

                              Vo výsledkoch vyhľadávania sa uvedie, či bol na vyhľadanie záznamu použitý vyhľadávací mechanizmus NYSIIS alebo individuálny vyhľadávací mechanizmus.

                              5.

                              Ak sa strana rozhodne zaregistrovať oznámenia ICDL, kľúče NYSIIS obsiahnuté v oznámení sa zaregistrujú ako súčasť údajov ICDL. Pri vyhľadávaní údajov ICDL použije strana kľúče NYSIIS mena žiadateľa.

                  Poddodatok 4.5

                     Bezpečnostné požiadavky

                              1.

                              Protokoly HTTPS sa používajú na výmenu správ medzi centrálnym uzlom a vnútroštátnymi systémami.

                              2.

                              Vnútroštátne systémy používajú digitálne certifikáty uvedené v poddodatkoch 4.8 a 4.9 na účely bezpečného prenosu správ medzi vnútroštátnym systémom a centrálnym uzlom.

                              3.

                              Vo vnútroštátnych systémoch sa ako minimum zavedú certifikáty využívajúce hašovací algoritmus podpisu SHA-2 (SHA-256) a dĺžku verejného kľúča 2 048 bitov.

                  Poddodatok 4.6

                     Úrovne služieb

                  4.   Vnútroštátne systémy musia spĺňať tieto minimálne úrovne služieb:

                              1.1.

                              Musia byť k dispozícii 24 hodín denne, 7 dní v týždni.

                              1.2.

                              Ich dostupnosť je monitorovaná prostredníctvom správy typu HEARTBEAT vyslanej z centrálneho uzla.

                              1.3.

                              Ich miera dostupnosti musí zodpovedať 98 % v súlade s touto tabuľkou (číselné údaje boli zaokrúhlené na najbližšie vhodné jednotky):

                                          Dostupnosť

                                          znamená nedostupnosť

                                          Denne

                                          Mesačne

                                          Ročne

                                          98 %

                                          0,5 hodiny

                                          15 hodín

                                          7,5 dňa

                                    Strany sa vyzývajú, aby dodržiavali dennú mieru dostupnosti, pričom sa však uznáva, že určité činnosti, ako napr. systém údržby, si vyžadujú vypnutie systému na viac ako 30 minút. Miery dostupnosti v rámci mesiaca a v rámci roka zostávajú napriek tomu povinné.

                              1.4.

                              Musia odpovedať minimálne na 98 % požiadaviek na vyhľadanie, ktoré im boli zaslané v jednom kalendárnom mesiaci.

                              1.5.

                              Na požiadavky musia odpovedať do 10 sekúnd.

                              1.6.

                              Globálny čas čakania na odpoveď (čas, v rámci ktorého žiadateľ čaká na odpoveď) nesmie presiahnuť 20 sekúnd.

                              1.7.

                              Musia byť schopné spracovať 6 správ za sekundu.

                              1.8.

                              Vnútroštátne systémy môžu do uzla TACHOnetu odoslať maximálne 2 požiadavky na vyhľadanie za sekundu.

                              1.9.

                              Každý vnútroštátny systém musí byť schopný zvládnuť potenciálne technické problémy centrálneho uzla alebo vnútroštátnych systémov iných strán. Patria medzi ne okrem iného:

                                          a)

                                          strata spojenia s centrálnym uzlom;

                                          b)

                                          chýbajúca odpoveď na požiadavku;

                                          c)

                                          doručenie odpovede po uplynutí času čakania na odpoveď;

                                          d)

                                          doručenie nevyžiadaných správ;

                                          e)

                                          doručenie neplatných správ.

                        5.   Centrálny uzol musí:

                              2.1.

                              dosahovať mieru dostupnosti 98 %;

                              2.2.

                              vnútroštátnym systémom oznámiť akúkoľvek chybu, buď prostredníctvom odpovede, alebo prostredníctvom špeciálneho chybového hlásenia. Vnútroštátne systémy, ktoré zas prijímajú tieto špeciálne chybové hlásenia, musia disponovať urýchlenou reakčnou schopnosťou, aby bolo možné prijať všetky náležité opatrenia na nápravu oznámených chýb.

                        6.   Údržba
                  Strany oznámia ostatným stranám a Európskej komisii akúkoľvek pravidelnú údržbovú činnosť prostredníctvom webovej aplikácie aspoň jeden týždeň pred začiatkom týchto činností, ak je to technicky možné.

                  Poddodatok 4.7.

                     Protokolové a štatistické údaje zozbierané v centrálnom uzle

                              7.

                              Údaje využívané na štatistické účely sú v záujme ochrany súkromia anonymné. Údaje identifikujúce konkrétnu kartu, vodiča alebo vodičský preukaz nie sú dostupné pre štatistické účely.

                              8.

                              Protokolové údaje obsahujú záznamy o všetkých operáciách na účely monitorovania a odstraňovania chýb a na umožnenie vygenerovania štatistík o týchto operáciách.

                              9.

                              Osobné údaje sa v protokoloch nesmú uchovávať dlhšie než 6 mesiacov. Štatistické informácie sa uchovávajú na neobmedzené obdobie.

                              10.

                              Štatistické údaje použité na podávanie správ zahŕňajú:

                                          a)

                                          žiadajúcu stranu;

                                          b)

                                          odpovedajúcu stranu;

                                          c)

                                          typ správy;

                                          d)

                                          kód stavu odpovede;

                                          e)

                                          dátum a čas správ;

                                          f)

                                          čas odpovede.

                  Poddodatok 4.8.

                     Všeobecné ustanovenia týkajúce sa digitálnych kľúčov a certifikátov pre systém TACHOnet

                  11.   Generálne riaditeľstvo Európskej komisie pre informatiku (DIGIT) poskytuje službu PKI (1) (označovanú ako „služba CEF PKI“) zmluvným stranám AETR, ktoré sa pripoja k systému TACHOnet (ďalej len „vnútroštátne orgány“), prostredníctvom služby eDelivery.
                  12.   Postup žiadosti o digitálne certifikáty a ich zrušenie, ako aj podrobné podmienky jeho používania sú vymedzené v dodatku.
                  13.   Používanie certifikátov:

                              3.1.

                              Po vydaní certifikátu ho smie vnútroštátny orgán (2) používať len v súvislosti so systémom TACHOnet. Certifikát sa môže používať na:

                                          a)

                                          autentifikáciu pôvodu údajov;

                                          b)

                                          šifrovanie údajov;

                                          c)

                                          zabezpečenie zisťovania porušení integrity údajov.

                              3.2.

                              Akékoľvek použitie, ktoré nie je výslovne povolené ako súčasť povolených použití certifikátu, je zakázané.

                        14.   Zmluvné strany:

                              a)

                              musia chrániť svoj súkromný kľúč proti neoprávnenému použitiu;

                              b)

                              nesmú previesť ani odhaliť svoj súkromný kľúč tretím stranám, a to ani ak pôsobia ako ich zástupcovia;

                              c)

                              musia zabezpečiť dôvernosť, integritu a dostupnosť súkromných kľúčov vygenerovaných, uložených a používaných v rámci systému TACHOnet;

                              d)

                              nesmú naďalej používať súkromný kľúč po uplynutí obdobia platnosti alebo zrušení certifikátu za iným účelom, než je nahliadnutie do šifrovaných údajov (napr. dešifrovanie e-mailov). Kľúče, ktorých platnosť sa skončila, sa musia buď zničiť, alebo sa musia uchovávať spôsobom zabraňujúcim ich použitiu;

                              e)

                              musia poskytnúť registračnému orgánu totožnosť tých splnomocnených zástupcov, ktorí sú oprávnení požiadať o zrušenie certifikátov vydaných organizácii (žiadosť o zrušenie musí obsahovať heslo slúžiace na zrušenie a údaje o udalostiach, ktoré viedli k zrušeniu);

                              f)

                              musia zabrániť zneužitiu súkromného kľúča tým, že požiadajú o zrušenie príslušného certifikátu verejného kľúča v prípade narušenia súkromného kľúča alebo aktivačných údajov súkromného kľúča;

                              g)

                              sú zodpovedné za žiadosť o zrušenie certifikátu za okolností stanovených v certifikačných pravidlách (Certification Policies – CP) a vo vyhlásení o certifikačných postupoch (Certification Practices Statement – CPS) certifikačného orgánu a majú povinnosť ju v prípade potreby predložiť;

                              h)

                              musia bezodkladne informovať registračný orgán o strate, odcudzení alebo potenciálnom narušení akýchkoľvek kľúčov AETR použitých v súvislosti so systémom TACHOnet.

                        15.   Zodpovednosť
                  Bez toho, aby bola dotknutá zodpovednosť Európskej komisie, ak dôjde k porušeniu akýchkoľvek požiadaviek stanovených v príslušných vnútroštátnych právnych predpisoch, alebo pokiaľ ide o zodpovednosť vo veciach, ktoré na základe tohto práva nemožno vylúčiť, Európska komisia nenesie žiadnu zodpovednosť, pokiaľ ide o:

                              a)

                              obsah certifikátu, za ktorý zodpovedá výlučne vlastník certifikátu. Je povinnosťou vlastníka certifikátu skontrolovať správnosť obsahu certifikátu;

                              b)

                              používanie certifikátu jeho vlastníkom.

                  Poddodatok 4.9

                     Opis služby PKI v rámci systému TACHOnet

                  1.   Úvod

                  Infraštruktúra verejného kľúča (Public Key Infrastructure) je súbor úloh, politík, postupov a systémov, ktoré sú potrebné na vytváranie, riadenie, distribúciu a rušenie digitálnych certifikátov (3). Služba CEF PKI v rámci eDelivery umožňuje vydávanie a riadenie digitálnych certifikátov používaných na zabezpečenie dôvernosti, integrity a nespochybniteľnosti informácií vymieňaných medzi prístupovými bodmi (Access Points – AP).
                  Služba PKI v rámci eDelivery je založená na službách Trust Center Services TeleSec Shared-Business-CA (pričom CA tu znamená certifikačný orgán), na ktoré sa vzťahujú certifikačné pravidlá (Certification Policy – CP)/vyhlásenie o certifikačných postupoch (Certification Practices Statement – CPS) certifikačného orgánu TeleSec Shared-Business-CA, čo je súčasť T-Systems International GmbH (4).
                  Služba PKI vydáva certifikáty, ktoré sú vhodné na zabezpečenie rôznych obchodných procesov v rámci a mimo spoločností, organizácií, verejných orgánov a inštitúcií, ktoré si vyžadujú strednú úroveň bezpečnostnej ochrany na preukázanie pravosti, integrity a dôveryhodnosti konečného subjektu.
                  2.   Proces žiadosti o certifikát

                  2.1.   Úlohy a zodpovednosti
                  2.1.1.   „Organizácia“ alebo „vnútroštátny orgán“, ktoré žiadajú o certifikát
                  2.1.1.1.   Vnútroštátny orgán žiada o certifikáty v rámci projektu TACHOnet.
                  2.1.1.2.   Vnútroštátny orgán:

                              a)

                              žiada o certifikáty v rámci služby CEF PKI;

                              b)

                              generuje súkromné kľúče a zodpovedajúce verejné kľúče, ktoré sa majú zahrnúť do certifikátov vydaných certifikačným orgánom;

                              c)

                              certifikát po schválení stiahne z elektronického úložiska;

                              d)

                              podpíše a pošle naspäť príslušnému registračnému orgánu:

                                          i)

                                          formulár identifikácie kontaktných osôb a dôveryhodných kuriérov;

                                          ii)

                                          podpísané individuálne splnomocnenie (5).

                        2.1.2.   Dôveryhodný kuriér
                  2.1.2.1.   Vnútroštátny orgán vymenuje dôveryhodného kuriéra.
                  2.1.2.2.   Dôveryhodný kuriér:

                              a)

                              odovzdá verejný kľúč registračnému orgánu v rámci osobného identifikačného a registračného procesu;

                              b)

                              získa príslušné potvrdenie od registračného orgánu.

                        2.1.3.   Vlastník domény
                  2.1.3.1.   Vlastníkom domény je GR MOVE.
                  2.1.3.2.   Vlastník domény:

                              a)

                              overuje a koordinuje sieť TACHOnet a architektúru dôveryhodnosti systému TACHOnet vrátane validácie postupov na vydávanie certifikátov;

                              b)

                              prevádzkuje centrálny uzol TACHOnet a koordinuje činnosť strán, pokiaľ ide o fungovanie systému TACHOnet;

                              c)

                              spolu s vnútroštátnymi orgánmi realizuje testy pripojenia k systému TACHOnet.

                        2.1.4.   Registračný orgán
                  2.1.4.1.   Registračný orgán je Spoločné výskumné centrum (JRC).
                  2.1.4.2.   Registračný orgán je zodpovedný za overenie totožnosti dôveryhodného kuriéra, ako aj za registráciu a schvaľovanie žiadostí o vydanie, zrušenie a obnovenie digitálnych certifikátov.
                  2.1.4.3.   Registračný orgán:

                              a)

                              prideľuje jedinečný identifikátor vnútroštátnemu orgánu;

                              b)

                              autentifikuje totožnosť vnútroštátneho orgánu, jeho kontaktných bodov a dôveryhodných kuriérov;

                              c)

                              komunikuje s podporným tímom NPE, pokiaľ ide o autentickosť vnútroštátneho orgánu, jeho kontaktných bodov a dôveryhodných kuriérov;

                              d)

                              informuje vnútroštátny orgán o schválení alebo zamietnutí certifikátu.

                        2.1.5.   Certifikačný orgán
                  2.1.5.1.   Certifikačný orgán je zodpovedný za poskytovanie technickej infraštruktúry na podávanie žiadostí a vydávanie a rušenie digitálnych certifikátov.
                  2.1.5.2.   Certifikačný orgán:

                              a)

                              zabezpečuje technickú infraštruktúru pre žiadosti o certifikáty zo strany vnútroštátnych orgánov;

                              b)

                              potvrdzuje alebo zamieta žiadosti o certifikáty;

                              c)

                              komunikuje s registračným orgánom na účely overenia totožnosti žiadajúcej organizácie, ak sa to vyžaduje.

                        2.2.   Vydávanie certifikátov
                  2.2.1.   Certifikát sa vydáva v súlade s týmito postupnými krokmi znázornenými na obrázku 1:

                              a)

                                 krok 1: určenie dôveryhodného kuriéra;

                              b)

                                 krok 2: vytvorenie žiadosti o certifikát;

                              c)

                                 krok 3: registrácia v registračnom orgáne;

                              d)

                                 krok 4: generovanie certifikátu;

                              e)

                                 krok 5: uverejnenie certifikátu;

                              f)

                                 krok 6: prijatie certifikátu.

                        Obrázok 1 – Postup vydávania certifikátov
                  2.2.2.   Krok 1: Určenie dôveryhodného kuriéra
                  Identifikácia dôveryhodných kuriérov sa riadi týmto postupom:

                              a)

                              registračný orgán zašle vnútroštátnemu orgánu formulár identifikácie kontaktných osôb a dôveryhodných kuriérov (6). Tento formulár musí zahŕňať aj splnomocnenie, ktoré musí podpísať organizácia (orgán AETR).

                              b)

                              Vnútroštátny orgán zašle vyplnený formulár a podpísané splnomocnenie naspäť registračnému orgánu.

                              c)

                              Registračný orgán potvrdí prijatie a úplnosť formulára.

                              d)

                              Registračný orgán poskytne aktualizovaný zoznam kontaktných osôb a dôveryhodných kuriérov vlastníkovi domény.

                        2.2.3.   Krok 2: Vytvorenie žiadosti o certifikát
                  2.2.3.1.   Žiadosť o certifikát a získanie certifikátu sa musia uskutočniť na tom istom počítači a v tom istom prehliadači.
                  2.2.3.2.   Vytvorenie žiadosti o certifikát sa riadi týmto postupom:

                              a)

                              Ak organizácia chce požiadať o certifikát, pripojí sa do používateľského webového rozhrania na adrese https://sbca.telesec.de/sbca/ee/login/displayLogin.html?locale=en: a zadá používateľské meno „sbca/CEF_eDelivery.europa.eu“ a heslo „digit.333“.
                              Obrázok 2

                              b)

                              Organizácia klikne na možnosť „request“ na ľavej strane panelu a z rozbaľovacieho zoznamu vyberie „CEF_TACHOnet“.
                              Obrázok 3

                              c)

                              Organizácia vyplní formulár žiadosti o certifikát uvedený na obrázku 4 informáciami podľa tabuľky 3 a proces ukončí kliknutím na tlačidlo „Next (soft-PSE)“.
                              Obrázok 4

                                          Požadované polia

                                          Opis

                                          Krajina

                                             C = kód krajiny, umiestnenie vlastníka certifikátu, overené s použitím verejného registra
                                          Obmedzenia: 2 znaky, v súlade s ISO 3166-1, 2-miestny alfabetický kód, rozlišujú sa veľké a malé písmená
                                          Príklady: DE, BE, NL
                                          Osobitné prípady: UK (Spojené kráľovstvo), EL (Grécko)

                                          Organizácia/Spoločnosť (O)

                                             O = názov organizácie vlastníka certifikátu

                                          Hlavná doména (OU1)

                                             OU = CEF_eDelivery.europa.eu

                                          Oblasť zodpovednosti (OU2)

                                             OU = CEF_TACHOnet

                                          Útvar (OU3)

                                          Povinná hodnota pre „OBLASŤ ZODPOVEDNOSTI“
                                          Pri žiadosti o certifikát sa musí obsah skontrolovať na základe pozitívneho zoznamu (bieleho zoznamu). Ak sa informácie nezhodujú so zoznamom, požiadavka sa musí zablokovať.
                                          Formát:

                                             OU = <TYPE>-<GTC_NUMBER>

                                          kde sa „<TYPE>“ nahradí výrazom „AP_PROD“: prístupový bod v produkčnom prostredí
                                          a kde <GTC_NUMBER> je GTC_OID-1.3.130.0.2018.xxxxxx, kde Ares(2018)xxxxxx je číslo GTC pre projekt TACHOnet.
                                          Napr.:
                                          AP_PROD-GTC_OID-1.3.130.0.2018.xxxxxx

                                          Meno (KN)

                                          Nevypĺňa sa

                                          Priezvisko (KN)

                                          Musí sa začínať skratkou „GRP:“, po ktorej nasleduje bežný názov.
                                          Formát:

                                             KN = GRP:<AREA OF RESPONSIBILITY>_<TYPE>_<COUNTRY CODE>_<UNIQUE IDENTIFIER>

                                          Napr.:
                                          GRP:CEF_TACHOnet_AP_PROD_BE_001

                                          E-mail:

                                             E = CEF-EDELIVERY-SUPPORT@ec.europa.eu

                                          E-mail: 1 (SAN)

                                          Nevypĺňa sa

                                          E-mail: 2 (SAN)

                                          Nevypĺňa sa

                                          E-mail: 3 (SAN)

                                          Nevypĺňa sa

                                          Adresa

                                          Nevypĺňa sa

                                          Ulica

                                          Musí ísť o oficiálnu adresu organizácie vlastníka certifikátu (používa sa na splnomocnenie)

                                          Č. ulice

                                          Musí ísť o oficiálnu adresu organizácie vlastníka certifikátu (používa sa na splnomocnenie)

                                          PSČ

                                          Musí ísť o oficiálnu adresu organizácie vlastníka certifikátu (používa sa na splnomocnenie)

                                                Upozornenie
                                             : ak PSČ nie je 5-miestne, políčko PSČ sa nevypĺňa a kód PSČ sa vpíše do poľa pre obec

                                          Obec

                                          Musí ísť o oficiálnu adresu organizácie vlastníka certifikátu (používa sa na splnomocnenie)

                                                Upozornenie
                                             : ak PSČ nie je 5-miestne, políčko PSČ sa nevypĺňa a kód PSČ sa vpíše do poľa pre obec

                                          Telefón

                                          Nevypĺňa sa

                                          Identifikačné údaje

                                          E-mailová adresa sa musí zhodovať s tou, ktorá sa použila na registráciu jednoznačného identifikátora
                                          +
                                          Musí ísť o meno osoby zastupujúcej organizáciu (používa sa na splnomocnenie)
                                          + č. v obchodnom registri (údaj povinný len pre súkromné organizácie)

                                             zápis na miestnom súde (údaj povinný len pre nemecké a rakúske súkromné organizácie)

                                          Heslo na zrušenie

                                          Povinné pole zvolené žiadateľom

                                          Opakované zadanie hesla na zrušenie

                                          Povinné pole zvolené žiadateľom, ktoré sa zhoduje s poľom „heslo na zrušenie“

                                    Tabuľka 3: Podrobný opis každého požadovaného poľa

                              d)

                              Zvolí sa dĺžka kľúča 2 048 (High Grade).
                              Obrázok 5

                              e)

                              Aby organizácia mohla certifikát vyhľadať, zaznačí si referenčné číslo.
                              Obrázok 6

                              f)

                              Podporný tím NPE kontroluje nové žiadosti o certifikáty a overuje, či sú informácie uvedené v žiadosti o certifikát platné, t. j. či zodpovedajú názvoslovné pravidlá uvedené v dodatku 5.1 Názvoslovné pravidlá v certifikátoch.

                              g)

                              Podporný tím NPE overí, či sú informácie uvedené v žiadosti v platnom formáte.

                              h)

                              Ak sa pri kontrole podľa predchádzajúcich bodov 5 alebo 6 príde na nezrovnalosť, podporný tím NPE zašle e-mail: na e-mailovú adresu uvedenú v časti „Identifikačné údaje“ formulára žiadosti, v ktorom organizáciu požiada, aby postup začala znova, pričom v kópii uvedie vlastníka domény. Neúspešná žiadosť o certifikát sa zruší.

                              i)

                              Podporný tím NPE zašle registračnému orgánu e-mail: o platnosti žiadosti. Tento e-mail: musí obsahovať:

                                          1.

                                          názov organizácie z poľa „Organizácia (O)“ žiadosti o certifikát;

                                          2.

                                          údaje z certifikátu vrátane názvu prístupového bodu, pre ktorý sa certifikát vydáva, z poľa „Priezvisko (KN)“ žiadosti o certifikát;

                                          3.

                                          referenčné číslo certifikátu;

                                          4.

                                          adresu organizácie, jej e-mail: a meno osoby, ktorá organizáciu zastupuje.

                        Obrázok 7: Postup podávania žiadosti o certifikát
                  2.2.4.   Krok 3: Registrácia v registračnom orgáne (schválenie certifikátu)
                  2.2.4.1.   Dôveryhodný kuriér alebo kontaktné miesto zorganizuje stretnutie s registračným orgánom zaslaním e-mailu s uvedením dôveryhodného kuriéra, ktorý sa zúčastní na osobnom stretnutí.
                  2.2.4.2.   Organizácia pripraví balík dokumentov, ktorý musí obsahovať:

                              a)

                              vyplnené a podpísané splnomocnenie;

                              b)

                              kópiu platného pasu dôveryhodného kuriéra, ktorý sa zúčastní na osobnom stretnutí. Túto kópiu musí podpísať jedno z kontaktných miest organizácie určených v kroku 1;

                              c)

                              formulár žiadosti o certifikát v papierovej forme podpísaný jedným z kontaktných miest organizácie.

                        2.2.4.3.   Registračný orgán prijme dôveryhodného kuriéra po overení totožnosti pri vstupe do budovy. Registračný orgán vykoná osobnú registráciu žiadosti o certifikát, ktorá pozostáva z týchto krokov:

                              a)

                              identifikácia a autentifikácia dôveryhodného kuriéra,

                              b)

                              overenie fyzického vzhľadu dôveryhodného kuriéra v porovnaní s pasom, ktorý predložil dôveryhodný kuriér;

                              c)

                              overenie platnosti pasu, ktorý predložil dôveryhodný kuriér;

                              d)

                              overenie platného pasu predloženého dôveryhodným kuriérom v porovnaní s kópiou platného pasu podpísanou jedným z určených kontaktných miest organizácie. Podpis sa overí v porovnaní s originálom „formulára identifikácie kontaktných bodov a dôveryhodných kuriérov“;

                              e)

                              overenie vyplneného a podpísaného splnomocnenia;

                              f)

                              overenie žiadosti o certifikát v papierovej forme a jeho podpisu v porovnaní s originálnom „formulára identifikácie kontaktných bodov a dôveryhodných kuriérov“;

                              g)

                              telefonát podpisujúcemu kontaktnému bodu s cieľom opätovného overenia totožnosti dôveryhodného kuriéra a obsahu žiadosti o certifikát.

                        2.2.4.4.   Registračný orgán potvrdí podpornému tímu NPE, že vnútroštátny orgán je skutočne oprávnený riadiť komponenty, na ktoré žiada certifikáty, a že príslušný osobný registračný proces prebehol úspešne. Potvrdenie sa musí zaslať e-mailom zabezpečeným použitím certifikátu „CommiSign“, pričom sa priloží naskenovaná kópia autentifikovanej dokumentácie potvrdenej pri osobnom stretnutí, ako aj podpísaný kontrolný zoznam k postupu, ktorý vykonal registračný orgán.
                  2.2.4.5.   Ak registračný orgán potvrdí platnosť žiadosti, postup pokračuje v súlade s bodmi 2.2.4.6 a 2.2.4.7. V opačnom prípade sa vydanie certifikátu zamietne a príslušná organizácia o tom bude informovaná.
                  2.2.4.6.   Podporný tím NPE musí žiadosť o certifikát schváliť a o tejto skutočnosti informuje registračný orgán.
                  2.2.4.7.   Registračný orgán informuje organizáciu o tom, že certifikát možno získať cez používateľský portál.
                  Obrázok 8: Schvaľovanie certifikátu
                  2.2.5.   Krok 4: Generovanie certifikátu
                  Po schválení žiadosti o certifikát sa certifikát vygeneruje.
                  2.2.6.   Krok 5: Uverejnenie a získanie certifikátu
                  2.2.6.1.   Po schválení žiadosti o certifikát registračný orgán certifikát získa a odovzdá jeho kópiu dôveryhodnému kuriérovi.
                  2.2.6.2.   Organizácia dostane od registračného orgánu notifikáciu, že certifikát je možné získať.
                  2.2.6.3.   Organizácia sa pripojí k používateľskému portálu na adrese https://sbca.telesec.de/sbca/ee/login/displayLogin.html?locale=en a prihlási sa zadaním používateľského mena „sbca/CEF_eDelivery.europa.eu“ a hesla „digit.333“.
                  Obrázok 9
                  2.2.6.4.   Organizácia klikne na tlačidlo „fetch“ na ľavej strane a uvedie referenčné číslo zaznamenané počas procesu žiadosti o certifikát.
                  Obrázok 10
                  2.2.6.5.   Organizácia nainštaluje certifikáty kliknutím na tlačidlo „Install“.
                  Obrázok 11
                  2.2.6.6.   Certifikát sa nainštaluje do prístupového bodu. Keďže postup závisí od špecifík daného systému, organizácia sa so žiadosťou o návod obráti na svojho poskytovateľa prístupových bodov.
                  2.2.6.7.   Na inštaláciu certifikátu do prístupového bodu sú potrebné tieto kroky:

                              a)

                              export súkromného kľúča a certifikátu;

                              b)

                              vytvorenie úložísk „keystore“ a „truststore“;

                              c)

                              inštalácia „keystore“ a „truststore“ do prístupového bodu.

                        Obrázok 12: Získanie certifikátu
                  3.   Proces zrušenia certifikátu

                  3.1.   Organizácia podá žiadosť o zrušenie cez webový používateľský portál.
                  3.2.   Zrušenie certifikátu vykoná podporný tím NPE.
                  Obrázok 13: Zrušenie certifikátu
                  4.   Všeobecné podmienky služby CEF PKI

                  4.1.   Kontext
                  Vo svojej funkcii poskytovateľa riešení týkajúcich sa stavebného prvku eDelivery v správe Nástroja na prepájanie Európy poskytne DIGIT zmluvným stranám AETR službu PKI (7) (ďalej len „služba CEF PKI“). Službu PKI NPE používajú vnútroštátne orgány (ďalej len „koncoví používatelia“) zúčastňujúce sa na systéme TACHOnet.
                  DIGIT si prenajíma PKI v rámci riešenia TeleSec Shared-Business-CA (SBCA), ktoré prevádzkuje centrum dôveryhodnosti (Trust Center) divízie T-Systems International GmbH (T-Systems (8)). DIGIT zohráva úlohu hlavného registrátora domény „CEF_eDelivery.europa.eu“ v rámci SBCA. V tejto úlohe DIGIT vytvára v rámci domény „CEF_eDelivery.europa.eu“ poddomény za každý projekt využívajúci službu CEF PKI.
                  V tomto dokumente sa uvádzajú podrobné informácie o podmienkach poddomény systému TACHOnet. DIGIT zohráva úlohu subregistrátora tejto poddomény. V rámci tejto funkcie vydáva, zrušuje a obnovuje certifikáty pre tento projekt.
                  4.2.   Vyhlásenie o odmietnutí zodpovednosti
                  Európska komisia nenesie žiadnu zodpovednosť za obsah certifikátu, ktorá prináleží výlučne vlastníkovi certifikátu. Je zodpovednosťou vlastníka certifikátu skontrolovať správnosť obsahu certifikátu.
                  Európska komisia nenesie žiadnu zodpovednosť za to, ako vlastníci nakladajú so svojimi certifikátmi, keďže ide o tretie právnické subjekty mimo Európskej komisie.
                  Cieľom tohto vyhlásenia o odmietnutí zodpovednosti nie je obmedziť zodpovednosť Európskej komisie v rozpore s požiadavkami stanovenými v príslušných vnútroštátnych právnych predpisoch, ani vylúčenie jej zodpovednosti vo veciach, v ktorých ju podľa týchto právnych predpisov nie je možné vylúčiť.
                  4.3.   Povolené/zakázané používanie certifikátov
                  4.3.1.   Povolené používanie certifikátov
                  Po vydaní certifikátu ho smie vlastník certifikátu (9) používať len v súvislosti so systémom TACHOnet. Certifikát sa v tomto kontexte môže používať na:

                              —

                              autentifikáciu pôvodu údajov;

                              —

                              šifrovanie údajov;

                              —

                              zabezpečenie zisťovania porušení integrity údajov.

                        4.3.2.   Zakázané používanie certifikátov
                  Akékoľvek použitie, ktoré nie je výslovne povolené ako súčasť povolených použití certifikátu, je zakázané.
                  4.4.   Dodatočné povinnosti vlastníka certifikátu
                  Podrobné pravidlá a podmienky SBCA definovala spoločnosť T-Systems v certifikačných pravidlách (CP)/certifikačných postupoch (CPS) služby SBCA (10). Tento dokument obsahuje bezpečnostné špecifikácie a usmernenia týkajúce sa technických a organizačných aspektov a opisuje činnosti prevádzkovateľa Trust Centre v úlohách certifikačného orgánu (CA) a registračného orgánu (RA), ako aj tretej strany delegovanej registračným orgánom (RA).
                  O certifikát môžu požiadať iba subjekty oprávnené na účasť na systéme TACHOnet.
                  Pokiaľ ide o súhlas s certifikátmi, uplatňuje sa klauzula 4.4.1 vyhlásení o certifikačných pravidlách/certifikačných postupoch SBCA (CP/CPS); navyše podmienky používania a ustanovenia opísané v tomto dokumente sa považujú za odsúhlasené organizáciou, ktorej bol vydaný certifikát (O=), pri jeho prvom použití.
                  Pokiaľ ide o uverejnenie certifikátu, uplatňuje sa klauzula 2.2 SBCA CP/CPS.
                  Všetci vlastníci certifikátov musia spĺňať tieto požiadavky:

                              1.

                              musia chrániť svoj súkromný kľúč proti neoprávnenému použitiu;

                              2.

                              nesmú previesť ani odhaliť svoj súkromný kľúč tretím stranám, a to ani ak pôsobia ako ich zástupcovia;

                              3.

                              nesmú naďalej používať súkromný kľúč po uplynutí obdobia platnosti alebo zrušení certifikátu za iným účelom, než je nahliadnutie do šifrovaných údajov (napr. dešifrovanie e-mailov).

                              4.

                              vlastník certifikátu je zodpovedný za kopírovanie alebo postúpenie kľúča konečnému subjektu alebo subjektom;

                              5.

                              pri nakladaní so súkromným kľúčom musí vlastník certifikátu zaviazať konečný subjekt/všetky konečné subjekty, aby dodržiavali tieto podmienky vrátane SBCA CP/CPS;

                              6.

                              vlastník certifikátu musí určiť splnomocnených zástupcov, ktorí sú oprávnení žiadať o zrušenie certifikátov vydaných organizácii spolu s údajmi o udalostiach, ktoré vedú k zrušeniu, a s heslom o zrušení;

                              7.

                              pokiaľ ide o certifikáty týkajúce sa skupín osôb a funkcií a/alebo právnických osôb, po tom, ako daná osoba opustí skupinu konečných subjektov (napr. pri ukončení pracovného pomeru), vlastník certifikátu musí zabrániť zneužitiu súkromného kľúča tak, že certifikát zruší;

                              8.

                              vlastník certifikátu je zodpovedný za okolností uvedených v klauzule 4.9.1 SBCA CP/CPS a v takejto situácii musí požiadať o zrušenie certifikátu.

                        Pokiaľ ide o obnovenie certifikátu alebo opätovné pridelenie kľúča, uplatňuje sa klauzula 4.6 alebo 4.7 SBCA CP/CPS.
                  Pokiaľ ide o zmenu certifikátu, uplatňuje sa klauzula 4.8 SBCA CP/CPS.
                  Pokiaľ ide o zrušenie certifikátu, uplatňuje sa klauzula 4.9 SBCA CP/CPS.
                  5.   Formulár identifikácie kontaktných osôb a dôveryhodných kuriérov (vzor)

                     Ja

                        dolupodpísaný/-á

                     [meno a adresa zástupcu organizácie]
                     osvedčujem, že v súvislosti so žiadosťou, generovaním a získavaním digitálnych certifikátov s verejnými kľúčmi pre prístupové body TACHOnet sa majú použiť tieto informácie, ktoré zaručujú dôvernosť, integritu a nespochybniteľnosť správ systému TACHOnet:
                  Údaje o kontaktnej osobe:

                                          —

                                          Kontaktná osoba č. 1

                                          —

                                          Kontaktná osoba č. 2

                                          —

                                          Priezvisko:

                                          —

                                          Priezvisko:

                                          —

                                          Meno/-á:

                                          —

                                          Meno/-á:

                                          —

                                          Mobilný telefón:

                                          —

                                          Mobilný telefón:

                                          —

                                          Telefón:

                                          —

                                          Telefón:

                                          —

                                          E-mail:

                                          —

                                          E-mail:

                                          —

                                          Vzorový vlastnoručný podpis:
                                          —

                                          —

                                          Vzorový vlastnoručný podpis:
                                          —
                                          —
                                          —

                        Údaje o dôveryhodnom kuriérovi:

                                          —

                                          Dôveryhodný kuriér č. 1

                                          —

                                          Dôveryhodný kuriér č. 2

                                          —

                                          Priezvisko:

                                          —

                                          Priezvisko:

                                          —

                                          Meno/-á:

                                          —

                                          Meno/-á:

                                          —

                                          Mobilný telefón:

                                          —

                                          Mobilný telefón:

                                          —

                                          E-mail:

                                          —

                                          E-mail:

                                          —

                                          Krajina vydania pasu:

                                          —

                                          Krajina vydania pasu:

                                          —

                                          Číslo pasu:

                                          —

                                          Číslo pasu:

                                          —

                                          Dátum skončenia platnosti pasu:

                                          —

                                          Dátum skončenia platnosti pasu:

                     Miesto, dátum, pečiatka organizácie alebo pečať organizácie:

                     Podpis oprávneného zástupcu:

                  6.   Dokumenty

                  6.1.   Individuálne splnomocnenie (vzor)
                  Vzorka individuálneho splnomocnenia, ktoré musí podpísať a predložiť dôveryhodný kuriér počas osobnej registrácie v priestoroch registračného orgánu, je k dispozícii tu:

                  6.2.   Papierový formulár žiadosti o certifikát (vzor)
                  Vzorka papierového formulára žiadosti o certifikát, ktorý musí podpísať a predložiť dôveryhodný kuriér počas osobnej registrácie v priestoroch registračného orgánu, je k dispozícii tu:

                  7.   Glosár

                  Kľúčové pojmy použité v tomto poddodatku sú vymedzené v oddiele Vymedzenie pojmov NPE na internetovom portáli CEF Digital Single Web Portal:
                  https://ec.europa.eu/cefdigital/wiki/display/CEFDIGITAL/CEF+Definitions
                  Kľúčové skratky použité v tomto katalógu prvkov sú vymedzené v oddiele Glosár NPE na internetovom portáli CEF Digital Single Web Portal:
                  https://ec.europa.eu/cefdigital/wiki/pages/viewpage.action?spaceKey=CEFDIGITAL&title=CEF+Glossary

               (1)  Infraštruktúra verejného kľúča (Public Key Infrastructure) je súbor úloh, politík, postupov a systémov, ktoré sú potrebné na vytváranie, riadenie, distribúciu arušenie digitálnych certifikátov.

               (2)  Identifikovaný hodnotou atribútu „O=“ v časti Subject Distinguished Name vydaného certifikátu

               (3)  https://en.wikipedia.org/wiki/Public_key_infrastructure

               (4)  Najnovšia verzia CP a CPS sa dá stiahnuť na internetovej stránke https://www.telesec.de/en/sbca-en/support/download-area/

               (5)  Splnomocnenie je právny dokument, ktorým organizácia splnomocňuje a poveruje Európsku komisiu zastúpenú určenou osobou zodpovednou za službu CEF PKI žiadať o generovanie certifikátu v jej mene prostredníctvom služby T-Systems International GmbH TeleSec Shared Business CA. Pozri tiež bod 6.

               (6)  Pozri bod 5.

               (7)  Infraštruktúra verejného kľúča (Public Key Infrastructure) je súbor úloh, politík, postupov a systémov, ktoré sú potrebné na vytváranie, riadenie, distribúciu arušenie digitálnych certifikátov.

               (8)  Dôveryhodná úloha operátora Trust Center, ktorý sa nachádza v T-Systems Trust Center, spočíva aj v plnení úloh interného registračného orgánu.

               (9)  Identifikovaný hodnotou atribútu „O=“ v časti Subject Distinguished Name vydaného certifikátu

               (10)  Najnovšia verzia CP/CPS T-Systems SBCA je dostupná na adrese https://www.telesec.de/en/sbca-en/support/download-area/.


title: Rozhodnutie Komisie (EÚ) 2018/1927 z 5. decembra 2018, ktorým sa stanovujú interné predpisy týkajúce sa spracúvania osobných údajov Európskou komisiou v oblasti hospodárskej súťaže v súvislosti s poskytovaním informácií dotknutým osobám a obmedzením určitých práv

text:
                  10.12.2018

                  SK

                  Úradný vestník Európskej únie

                  L 313/39

         ROZHODNUTIE KOMISIE (EÚ) 2018/1927
         z 5. decembra 2018,
         ktorým sa stanovujú interné predpisy týkajúce sa spracúvania osobných údajov Európskou komisiou v oblasti hospodárskej súťaže v súvislosti s poskytovaním informácií dotknutým osobám a obmedzením určitých práv
         EURÓPSKA KOMISIA,
         so zreteľom na Zmluvu o fungovaní Európskej únie, a najmä na jej článok 249 ods. 1,
         keďže:

                     (1)

                     Komisia vedie správne vyšetrovania na účel presadzovania pravidiel hospodárskej súťaže v súlade so Zmluvou o fungovaní Európskej únie a sekundárnymi právnymi predpismi, ako aj internými dohodami prijatými na uvedený účel (1). V tejto súvislosti uplatňuje právomoci týkajúce sa vyšetrovania a presadzovania pravidiel (vrátane súvisiacich operačných činností) v oblasti antitrustovej kontroly, kontroly koncentrácií a kontroly štátnej pomoci, ktoré boli na Komisiu prenesené príslušnými aktmi Únie.

                     (2)

                     Činnosti Komisie v oblasti vyšetrovania a presadzovania pravidiel v oblasti hospodárskej súťaže sa nezameriavajú na fyzické osoby ako také, ale na podniky alebo členské štáty, na ktoré sa vzťahujú pravidlá hospodárskej súťaže stanovené v Zmluve. Bez ohľadu na túto skutočnosť sa v priebehu vyšetrovaní týkajúcich sa hospodárskej súťaže osobné údaje v zmysle článku 3 ods. 1 nariadenia Európskeho parlamentu a Rady (EÚ) 2018/1725 (2) musia spracúvať v zmysle článku 3 ods. 3 nariadenia (EÚ) 2018/1725. Komisia musí takéto osobné údaje spracúvať, aby splnila úlohy, ktoré jej boli uložené ako orgánu verejnej moci presadzujúcemu pravidlá hospodárskej súťaže Únie. Vyšetrovanie v oblasti antitrustovej kontroly, kontroly koncentrácií a kontroly štátnej pomoci a presadzovanie pravidiel hospodárskej súťaže pozostáva z monitorovacej, kontrolnej alebo regulačnej funkcie spojenej s výkonom verejnej moci v zmysle článku 25 ods. 1 písm. c) a g) nariadenia (EÚ) 2018/1725. Uvedené činnosti slúžia na podporu a ochranu konkurencie na vnútornom trhu, a tým aj na ochranu dôležitého hospodárskeho a finančného záujmu Únie a členských štátov.

                     (3)

                     Komisia na účely vyšetrovania a presadzovania pravidiel v oblastiach antitrustovej kontroly, kontroly koncentrácií a kontroly štátnej pomoci spracúva osobné údaje, ktoré nadobudne alebo získa od právnických osôb, fyzických osôb, členských štátov a ďalších subjektov (ako sú napríklad vnútroštátne orgány na ochranu hospodárskej súťaže, regulačné orgány a ďalšie orgány verejnej moci), orgánov tretích krajín na ochranu hospodárskej súťaže a medzinárodných orgánov a organizácií. V priebehu vyšetrovaní hospodárskej súťaže a presadzovania jej pravidiel Komisia môže (bez ohľadu na to, či koná z vlastnej iniciatívy alebo na základe doručeného podnetu) spracúvať aj osobné údaje nadobudnuté alebo získané z verejne dostupných zdrojov (napríklad v súvislosti s monitorovaním alebo skríningom trhu), z anonymných zdrojov (napríklad od oznamovateľov/informátorov) alebo z identifikovaných zdrojov (napríklad údaje sťažovateľov), ktoré si vyžadujú ochranu totožnosti.

                     (4)

                     Na druhej strane môže prenášať osobné údaje právnickým alebo fyzickým osobám (napríklad v súvislosti s prístupom ku spisu), vnútroštátnym orgánom na ochranu hospodárskej súťaže a ďalším orgánom alebo subjektom v rámci dvojstrannej alebo viacstrannej spolupráce s orgánmi a organizáciami členských štátov alebo tretej krajiny, v nutnom a primeranom rozsahu z hľadiska výkonu jej právomocí, zaručenia práva na obhajobu strán dotknutých konaním Komisie a zabezpečenia efektívneho a účinného uplatňovania pravidiel hospodárskej súťaže Únie.

                     (5)

                     Ku spracúvaniu osobných údajov v zmysle článku 3 ods. 3 nariadenia (EÚ) 2018/1725, uskutočňovanému v rámci vyšetrovania hospodárskej súťaže a presadzovania jej pravidiel, môže dôjsť dokonca pred tým, než Komisia formálne iniciuje konanie, osobné údaje sa ďalej môžu spracúvať v priebehu vyšetrovania, a dokonca aj po jeho formálnom skončení (napríklad na účely monitorovania alebo analýzy trhu či dodržiavania súladu s predpismi, posúdenia potreby iniciovania nového vyšetrovania, súdneho konania atď.).

                     (6)

                     Osobné údaje spracúvané Komisiou zahŕňajú napríklad identifikačné údaje, kontaktné údaje, profesijné údaje a údaje súvisiace či uvedené do súvislosti s predmetom vyšetrovania alebo postupu. Osobné údaje sa uchovávajú v zabezpečenom elektronickom prostredí s cieľom zabrániť nezákonnému prístupu k nim alebo ich nezákonnému prenosu osobám, ktoré tieto údaje nepotrebujú poznať. Osobné údaje uchovávajú útvary Komisie, ktoré sú poverené príslušným vyšetrovaním, počas obdobia potrebného na vyšetrenie či na posúdenie potreby iniciovať nové vyšetrovanie, v priebehu správneho postupu, počas prípadného následného súdneho preskúmania a v administratívnom období uchovávania, ktoré začína plynúť po definitívnom uzavretí spisu. Po skončení obdobia uchovávania sú informácie súvisiace s daným prípadom vrátane osobných údajov prenesené do historických archívov Komisie (3).

                     (7)

                     Komisia je pri plnení svojich úloh povinná rešpektovať práva fyzických osôb súvisiace so spracúvaním osobných údajov, priznané v článku 8 ods. 1 Charty základných práv Európskej únie a v článku 16 ods. 1 Zmluvy. Komisia je zároveň zodpovedná za presadzovanie pravidiel hospodárskej súťaže, čo si vyžaduje, aby včas viedla vyšetrovania a zároveň dodržiavala pravidlá týkajúce sa dôvernosti a služobného tajomstva (4), ako aj rešpektovala práva jednotlivých strán vyšetrovania na obhajobu (5) a práva jednotlivcov, ktorí požadujú ochranu svojej totožnosti.

                     (8)

                     Za určitých okolností je nutné zosúladiť práva dotknutých osôb podľa nariadenia (EÚ) 2018/1725 s potrebami vyšetrovaní hospodárskej súťaže a presadzovania jej pravidiel, ako aj s úplným dodržiavaním základných práv a slobôd ostatných dotknutých osôb. V tomto zmysle sa v článku 25 nariadenia (EÚ) 2018/1725 poskytuje Komisii možnosť obmedziť uplatňovanie článkov 14 až 22 a článku 35, ako aj článku 4, pokiaľ jeho ustanovenia zodpovedajú právam a povinnostiam stanoveným v článkoch 14 až 22 uvedeného nariadenia.

                     (9)

                     Tieto interné predpisy by sa mali vzťahovať na všetky operácie v rámci spracúvania údajov uskutočňované Komisiou pri výkone jej vyšetrovacích právomocí, či už koná z vlastnej iniciatívy alebo na základe doručeného podnetu, a v rámci presadzovania pravidiel a súvisiacich operačných činností v oblasti antitrustovej kontroly, kontroly koncentrácií a kontroly štátnej pomoci, kedykoľvek by výkon práv dotknutých osôb mohol ohroziť vedenie vyšetrovaní alebo presadzovanie pravidiel. Predpisy by sa mali vzťahovať na operácie spracúvania vykonávané pred formálnym začatím konania, v priebehu vyšetrovaní, ako aj po formálnom ukončení vyšetrovaní vrátane spracúvania v rámci dvojstrannej alebo viacstrannej spolupráce s vnútroštátnymi orgánmi na ochranu hospodárskej súťaže alebo orgánmi či organizáciami členských štátov a tretích krajín.

                     (10)

                     Komisia by mala v záujme dodržania súladu s článkami 14, 15 a 16 nariadenia (EÚ) 2018/1725 informovať všetkých jednotlivcov o svojich činnostiach zahŕňajúcich spracúvanie ich osobných údajov a o ich právach, a to transparentným a súdržným spôsobom formou oznámení o ochrane údajov uverejnených na webovom sídle Komisie.

                     (11)

                     Bez toho, aby bol dotknutý článok 14 ods. 5 a článok 16 ods. 5 nariadenia (EÚ) 2018/1725, je Komisia na základe článku 25 uvedeného nariadenia schopná aj obmedziť poskytovanie informácií dotknutým osobám a uplatňovanie ostatných práv dotknutých osôb v záujme ochrany vlastných vyšetrovaní hospodárskej súťaže a presadzovania jej pravidiel, vyšetrovaní a konaní orgánov členských štátov na ochranu hospodárskej súťaže, nástrojov a metód vyšetrovania, ako aj práv ďalších osôb spojených s vyšetrovaniami Komisie.

                     (12)

                     V záujme zachovania efektívnej spolupráce ďalej môže byť nutné, aby Komisia obmedzila výkon práv dotknutých osôb s cieľom chrániť operácie spracúvania iných inštitúcií, orgánov, úradov a agentúr Únie alebo orgánov členských štátov. V tejto súvislosti by sa Komisia mala obrátiť na príslušné útvary, inštitúcie, subjekty, úrady, agentúry a orgány vo veci relevantných dôvodov uloženia obmedzení a ich nutnosti a primeranosti.

                     (13)

                     Komisia môže obmedziť aj poskytovanie informácií dotknutým osobám a výkon ostatných práv dotknutých osôb v súvislosti s osobnými údajmi získanými od tretích krajín alebo medzinárodných organizácií s cieľom spolupracovať s uvedenými krajinami alebo organizáciami, a tak zaručiť dosiahnutie dôležitého cieľa vo všeobecnom verejnom záujme Únie. Za určitých okolností však záujem dotknutej osoby alebo jej základné práva môžu prevážiť záujem medzinárodnej spolupráce.

                     (14)

                     Komisia preto určila dôvody uvedené v článku 25 ods. 1 písm. c), g) a h) nariadenia (EÚ) 2018/1725 ako dôvody na obmedzenia v zmysle článku 25 uvedeného nariadenia, ktoré môže byť potrebné uplatniť pri operáciách spracúvania údajov vykonávaných Komisiou v rámci vyšetrovania a presadzovania pravidiel v oblasti antitrustovej kontroly, kontroly koncentrácií a kontroly štátnej pomoci.

                     (15)

                     Komisia by mala pristupovať ku všetkým obmedzeniam transparentným spôsobom a každé uplatnenie obmedzení zaznamenať do príslušného záznamového systému.

                     (16)

                     Podľa článku 25 ods. 8 nariadenia (EÚ) 2018/1725 prevádzkovatelia môžu odložiť poskytnutie informácií o dôvodoch uplatnenia obmedzenia na dotknutú osobu alebo od neho môžu upustiť, ak by sa tým zrušil účel obmedzenia. Ide predovšetkým o obmedzenia práv stanovené v článkoch 16 a 35 nariadenia (EÚ) 2018/1725. Komisia by mala pravidelne a po skončení príslušného vyšetrovania revidovať svoje stanovisko v záujme zabezpečenia toho, aby práva dotknutej osoby vyplývajúce z článkov 16 a 35 nariadenia (EÚ) 2018/1725 boli obmedzené len na také obdobie, v ktorom pretrvávajú dôvody na obmedzenie.

                     (17)

                     Ak sa uplatňuje obmedzenie iných práv dotknutých osôb, prevádzkovateľ by mal v jednotlivých prípadoch individuálne posúdiť, či by oznámenie obmedzenia neohrozilo jeho účel. Prevádzkovateľom je útvar, ktorý v rámci Komisie zodpovedá za politiku hospodárskej súťaže.

                     (18)

                     Úradník Komisie pre ochranu údajov by mal nezávisle preskúmať uplatňovanie obmedzení s cieľom zabezpečiť súlad s týmto rozhodnutím.

                     (19)

                     Toto rozhodnutie sa prijíma na účely článku 25 nariadenia (EÚ) 2018/1725 a malo by nadobudnúť účinnosť v rovnakom čase ako uvedené nariadenie s cieľom zabezpečiť právnu istotu.

                     (20)

                     S európskym dozorným úradníkom pre ochranu údajov sa konzultovalo.

               PRIJALA TOTO ROZHODNUTIE:

            Článok 1
            Predmet úpravy a rozsah pôsobnosti

               1.   Týmto rozhodnutím sa stanovujú predpisy, ktorými sa bude riadiť Komisia pri informovaní dotknutých osôb o spracúvaní ich údajov v súlade s článkami 14, 15 a 16 nariadenia (EÚ) 2018/1725 v rámci činností Komisie v oblasti hospodárskej súťaže.
               Stanovujú sa v ňom aj podmienky, za ktorých Komisia môže obmedziť uplatňovanie článkov 4, 14 až 17, 19, 20 a 35 nariadenia (EÚ) 2018/1725 v súlade s jeho článkom 25.

               2.   Rozhodnutie sa uplatňuje pri spracúvaní osobných údajov zo strany Komisie na účel činností vykonávaných s cieľom plniť úlohy vyplývajúce z článkov 101 až 109 Zmluvy alebo v súvislosti s takýmito činnosťami.

            Článok 2
            Uplatniteľné výnimky a obmedzenia

               1.   V prípadoch, keď Komisia plní svoje povinnosti týkajúce sa dodržiavania práv dotknutých osôb vyplývajúcich z nariadenia (EÚ) 2018/1725, zváži, či sa neuplatňuje niektorá z výnimiek stanovených v uvedenom nariadení.

               2.   Komisia môže na základe článkov 3 až 7 tohto rozhodnutia obmedziť uplatňovanie článkov 14 až 17, 19, 20 a 35 nariadenia (EÚ) 2018/1725, ako aj zásady transparentnosti stanovenej v článku 4 ods. 1 písm. a), pokiaľ jeho ustanovenia zodpovedajú právam a povinnostiam stanoveným v článkoch 14 až 17, 19, 20 a 35 nariadenia (EÚ) 2018/1725, ak by výkon týchto práv a povinností ohrozil účel vyšetrovania a presadzovania pravidiel zo strany Komisie vrátane toho, že by došlo k zverejneniu jej nástrojov a metód vyšetrovania alebo nepriaznivému ovplyvneniu práv a slobôd ostatných dotknutých osôb.

               3.   Komisia môže na základe článkov 3 až 7 obmedziť práva a povinnosti uvedené v odseku 2 tohto článku v súvislosti s osobnými údajmi získanými od iných inštitúcií, orgánov, agentúr a úradov Únie, príslušných orgánov členských štátov alebo tretích krajín alebo od medzinárodných organizácií, a to za týchto okolností:

                           a)

                           pokiaľ by výkon týchto práv a povinností mohol byť obmedzený inými inštitúciami, subjektmi, agentúrami a úradmi Únie na základe iných aktov stanovených v článku 25 nariadenia (EÚ) 2018/1725 alebo v súlade s kapitolou IX uvedeného nariadenia alebo v súlade s nariadením Európskeho parlamentu a Rady (EÚ) 2016/794 (6) alebo nariadením Rady (EÚ) 2017/1939 (7);

                           b)

                           pokiaľ by výkon týchto práv a povinností mohol byť obmedzený príslušnými orgánmi členských štátov na základe aktov uvedených v článku 23 nariadenia Európskeho parlamentu a Rady (EÚ) 2016/679 (8) alebo na základe vnútroštátnych opatrení, ktorými sa transponuje článok 13 ods. 3, článok 15 ods. 3 alebo článok 16 ods. 3 smernice Európskeho parlamentu a Rady (EÚ) 2016/680 (9);

                           c)

                           pokiaľ by výkon týchto práv a povinností mohol ohroziť spoluprácu Komisie s tretími krajinami alebo medzinárodnými organizáciami pri vyšetrovaní hospodárskej súťaže alebo presadzovaní rozhodnutí v tejto oblasti.

                     Komisia pred uplatnením obmedzení za okolností uvedených v prvom pododseku písmenách a) a b) konzultuje s príslušnými inštitúciami, orgánmi, agentúrami a úradmi Únie alebo príslušnými orgánmi členských štátov, okrem prípadov, keď je Komisii zrejmé, že uplatnenie obmedzenia je stanovené niektorým z aktov uvedených v týchto písmenách.
               Ustanovenie prvého pododseku písmena c) sa neuplatňuje, ak záujmy alebo základné práva a sloboda dotknutých osôb prevážia nad záujmom Komisie o spoluprácu s tretími krajinami alebo medzinárodnou organizáciou.

               4.   V odsekoch 1, 2 a 3 sa bez toho, aby bolo dotknuté uplatňovanie iných rozhodnutí Komisie, stanovujú interné predpisy týkajúce sa poskytovania informácií dotknutým osobám a obmedzenia určitých práv podľa článku 25 nariadenia (EÚ) 2018/1725, a článok 23 rokovacieho poriadku Komisie.

            Článok 3
            Poskytovanie informácií dotknutým osobám

               1.   Komisia uverejní na svojom webovom sídle oznámenia o ochrane údajov, v ktorých informuje všetky dotknuté osoby o svojich činnostiach zahŕňajúcich spracúvanie osobných údajov týchto osôb.

               2.   Bez toho, aby bol dotknutý článok 14 ods. 5 a článok 16 ods. 5 nariadenia (EÚ) 2018/1725, ak Komisia úplne alebo čiastočne obmedzí poskytovanie informácií dotknutým osobám, ktorých údaje spracúva na účely vyšetrovania hospodárskej súťaže alebo presadzovania jej pravidiel (vrátane súvisiacich operačných činností), zaznamená a zaregistruje dôvody obmedzenia v súlade s článkom 6.

            Článok 4
            Právo dotknutej osoby na prístup k údajom, právo na vymazanie a na obmedzenie spracúvania

               1.   Ak Komisia úplne alebo čiastočne obmedzí právo dotknutých osôb na prístup k údajom, na vymazanie alebo na obmedzenie spracúvania v zmysle článkov 17, 19, resp. 20 nariadenia (EÚ) 2018/1725, informuje v odpovedi na žiadosť o prístup k údajom, vymazanie alebo obmedzenie spracúvania príslušnú dotknutú osobu o uplatnenom obmedzení a jeho hlavných dôvodoch, ako aj o možnosti podať sťažnosť európskemu dozornému úradníkovi pre ochranu údajov alebo využiť súdny prostriedok nápravy na Súdnom dvore Európskej únie.

               2.   Od poskytnutia informácií týkajúcich sa dôvodov obmedzenia uvedených v odseku 1 je možné upustiť na obdobie, počas ktorého by takéto informácie narušili účel obmedzenia.

               3.   Komisia zaznamenáva a registruje všetky dôvody obmedzenia v súlade s článkom 6.

               4.   V prípade, že je právo na prístup k údajom úplne alebo čiastočne obmedzené, dotknutá osoba uplatní svoje právo na prístup prostredníctvom zástupcu európskeho dozorného úradníka pre ochranu údajov v súlade s článkom 25 ods. 6, 7 a 8 nariadenia (EÚ) 2018/1725.

            Článok 5
            Oznamovanie prípadov porušenia ochrany osobných údajov dotknutým osobám
            Keď Komisia obmedzí informovanie dotknutej osoby o porušení ochrany osobných údajov v zmysle článku 35 nariadenia (EÚ) 2018/1725, zaznamená a zaregistruje dôvody obmedzenia v súlade s článkom 6 tohto rozhodnutia.

            Článok 6
            Zaznamenávanie a registrácia obmedzení

               1.   Komisia zaznamená dôvody každého obmedzenia uplatneného podľa tohto rozhodnutia vrátane posúdenia nutnosti a primeranosti daného obmedzenia.

               2.   Na tento účel príslušný záznam obsahuje informácie o tom, akým spôsobom by výkon práva ohrozil účel vyšetrovania hospodárskej súťaže a presadzovania jej pravidiel zo strany Komisie alebo obmedzení uplatnených na základe článku 2 ods. 2 alebo ods. 3, alebo by nepriaznivo ovplyvnil práva a slobody ostatných dotknutých osôb.

               3.   Registruje sa záznam a prípadne dokumenty obsahujúce podkladové faktické a právne prvky. Na požiadanie sa sprístupnia európskemu dozornému úradníkovi pre ochranu údajov.

            Článok 7
            Trvanie obmedzení

               1.   Obmedzenia uvedené v článkoch 3, 4 a 5 sa uplatňujú tak dlho, kým sú platné dôvody, ktoré ich opodstatňujú.

               2.   Ak dôvody na obmedzenie uvedené v článku 3 alebo 5 už neplatia, Komisia zruší obmedzenie a informuje dotknutú osobu o dôvodoch príslušného obmedzenia. Komisia zároveň informuje dotknutú osobu o možnosti kedykoľvek podať sťažnosť európskemu dozornému úradníkovi pre ochranu údajov alebo využiť súdny prostriedok nápravy na Súdnom dvore Európskej únie.

               3.   Komisia preskúma uplatňovanie obmedzení uvedených v článkoch 3 a 5 raz ročne a po skončení príslušného vyšetrovania.

            Článok 8
            Preskúmanie zodpovednou osobou

               1.   Zodpovedná osoba je bezodkladne informovaná o každom prípade obmedzenia práv dotknutých osôb v súlade s týmto rozhodnutím. Na požiadanie sa zodpovednej osobe poskytne prístup k záznamu a prípadným dokumentom obsahujúcim podkladové faktické a právne prvky.

               2.   Zodpovedná osoba môže požiadať o preskúmanie obmedzenia. Zodpovedná osoba je informovaná o výsledku požadovaného preskúmania.

            Článok 9
            Nadobudnutie účinnosti
            Toto rozhodnutie nadobúda účinnosť dňom nadobudnutia účinnosti nariadenia (EÚ) 2018/1725.

            V Bruseli 5. decembra 2018

                  Za Komisiu

                  predseda

               Jean-Claude JUNCKER

            (1)  Pokiaľ ide o antitrustovú kontrolu, pozri najmä nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, 4.1.2003, s. 1), v súvislosti s kontrolou koncentrácií pozri nariadenie Rady (ES) č. 139/2004 z 20. januára 2004 o kontrole koncentrácií medzi podnikmi (Nariadenie ES o fúziách) (Ú. v. EÚ L 24, 29.1.2004, s. 1) a v súvislosti so štátnou pomocou nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie, (Ú. v. EÚ L 248, 24.9.2015, s. 9).

            (2)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39). Spracúvanie v zmysle článku 3 ods. 3 nariadenia (EÚ) 2018/1725 zahŕňa aj situáciu, keď Komisia získa osobné údaje, ktoré sú jej dobrovoľne poskytnuté.

            (3)  Uchovávanie spisov v archívoch Komisie sa reguluje spoločným zoznamom pre uchovávanie spisov, ide o regulačný dokument [posledná verzia je SEC(2012) 713] vo forme harmonogramu uchovávania, v ktorom sú stanovené obdobia uchovávania rôznych druhov spisov Komisie.

            (4)  Pozri najmä článok 339 Zmluvy, ako aj článok 28 nariadenia (ES) č. 1/2003, článok 15 ods. 4 nariadenia Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (Ú. v. ES L 123, 27.4.2004, s. 18), článok 17 nariadenia (ES) č. 139/2004 a článok 18 nariadenia Komisie (ES) č. 802/2004 z 21. apríla 2004, ktorým sa vykonáva nariadenie (ES) č. 139/2004 o kontrole koncentrácií medzi podnikmi (Ú. v. ES L 133, 30.4.2004, s. 1), články 30 a 31 nariadenia (EÚ) 2015/1589; požadované vyhlásenia o dôverných informáciách vo formulároch pre oznamovanie štátnej pomoci ako prílohy k nariadeniu (ES) č. 794/2004 v znení zmien.

            (5)  Výkon práv dotknutých osôb podľa nariadenia (EÚ) 2018/1725 a plnenie povinností prevádzkovateľov podľa uvedeného nariadenia nemajú vplyv na prístup Komisie k právam na obhajobu strán, ktorých sa týkajú konania v oblasti hospodárskej súťaže. To umožňuje neporušiť integritu a pravosť dôkazov v spise zhromaždenom v priebehu vyšetrovaní týkajúcich sa hospodárskej súťaže úpravou dokumentov získaných alebo zhromaždených v súlade s platnými procesnými pravidlami v oblasti hospodárskej súťaže.

            (6)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).

            (7)  Nariadenie Rady (EÚ) 2017/1939 z 12. októbra 2017, ktorým sa vykonáva posilnená spolupráca na účely zriadenia Európskej prokuratúry (Ú. v. EÚ L 283, 31.10.2017, s. 1).

            (8)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).

            (9)  Smernica Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV (Ú. v. EÚ L 119, 4.5.2016, s. 89).